****

**Crna Gora**

 **Ministarstvo pravde**

Broj: 01-011/25-7280 04.07.2025. godine

U skladu sa članom 29 Zakona o državnoj upravi (''Službenom listu CG", br. 78/218, 70/21 i 52/22) Ministarstvo pravde, objavljuje

**JAVNI POZIV ZA PREDAVAČE - OBUKA LICA ZA PODRŠKU DJETETU U POSTUPCIMA U VEZI SA PORODIČNIM ODNOSIMA**

Pozivaju se stručnjaci iz oblasti porodičnog prava, socijalnog rada, psihologije, pedagogije, sociologije i srodnih disciplina da se prijave za predavače za obuku lica za podršku djetetu u postupcima u vezi sa porodičnim odnosima.

Obuka lica za podršku djetetu sprovodi se pet radnih dana i traje po šest časova.

Program obuhvata teorijsku i praktičnu obuku.

Teorijska obuka traje 4 dana i sadrži sljedeće teme:

Prvi dan:

- Lice za podršku i njegova uloga;

- Dijete u sudskom postupku kao subjekt pravne zaštite;

- Konvencija Ujedinjenih nacija o pravima djeteta;

Drugi dan:

- Slučajevi u kojima je neophodno angažovati lice za podršku;

- Prava djeteta i odnosi roditelja i djece;

- Razgraničenje uloge suda i Centra za socijalni rad od uloge lica za podršku, privremenog i kolizijskog staratelja djeteta;

- Roditeljski stilovi vaspitanja;

Treći dan sadrži pet tema, i to:

- Uspostavljanje kontakta sa djetetom;

- Idenifikacija problema u porodičnim odnosima;

- Suočavanje sa otporom kod djeteta ii vještina prevazilaženja tog otpora;

- Specifičnost komunikacije sa ranjljivim grupama djece;

- Manipulacija roditelja sa djetetom;

Četvrti dan:

- Uspostavljanje prvog kontakta sa djetetom i roditeljima;

- Uspostavljanje odnosa povjerenja između djeteta i lica za podršku i dogovor o radu;

- Komunikacija sa djetetom;

- Utvrđivanje mišljenja djeteta i dogovor sa djetetom u pogledu iizražavanja tog mišljenja;

- Završni susret roditelja, lica za podršku i djeteta, ukoliko želi da prisustvuje tom susretu;

- Podrška djetetu pred sudom;

Peti dan obuke obavljaju se praktične vježbe u grupama za sve polaznike.

**Uslovi za prijavu**

- VII -1 nivo kvalifikacije obrazovanja (pravnik, sociolog, psiholog, pedagog i druge slične društvene nauke);

- Minimum pet godina radnog iskustva u oblasti teme za koju se kandidat/kinja prijavljuje;

- Iskustvo u realizaciji obuka – vještine.

**Potrebna dokumentacija:**

- Dokaz o stečenom visokom obrazovanju;

- Potvrda o radnom iskustvu u propisanom nivou obrazovanja, posebno se odnosi na iskustvo iz oblasti za koje se prijavljuju;

- Potvrda o predavačkom angažmanu ili kopija sertifikata kojom se dokazuje da je pohađao/la trening za sticanje trenerskih vještina;

- Radna biografija.

**Rok za prijavu:** 15 dana od dana objavljivanja ovog poziva.

**Način prijave**: prijavljivanje se vrši preko pošte i neposredno predajom dokumentacije na arhivu Ministarstva pravde.

**Način plana obuke za sve teme za koje se prijavljuju kandidati**

Kandidati koji ispune kriterijume predviđene javnim pozivom, nakon vrednovanja dokumentacije biće pozvani na intervju tokom kojeg će se ocjenjivati znanje i iskustvo u oblastima za koje su se prijavili, kao i trenerske vještine.

O terminu sprovođenja postupka kanditati će bii blagovremeno obaviješteni uz instrukcije za pripremu.

**Obavještenje kandidata o ishodu postupka**

Odluka o izboru predavača biće objavljena na internet stranici Ministarstva pravde, u roku od 7 dana od završetka postupka odabira predavača.

Kontakt tel: 020 407 506, e-mail natasa.novakovic@mpa.gov.me

U prilogu možete preuzeti: Pravilnik o obuci za lica za podršku djetetu u postupcima u vezi sa porodičnim odnosima

MINISTAR

**mr Bojan Božović**